b'\n_START_ARTICLE_\nMalaka\n_START_SECTION_\nGeografija\n_START_PARAGRAPH_\nMiestas yra \xc4\xafkurtas prie Malakos up\xc4\x97s \xc5\xbeio\xc4\x8di\xc5\xb3. Miesto istorinis centras yra pastatytas \xc5\xa1alia buvusios j\xc5\xabros pakrant\xc4\x97s. Dabartinis miestas auga \xc4\xaf visas kryptis nuo \xc5\xa1ios istorin\xc4\x97s \xc4\xafk\xc5\xabrimo vietos, net \xc4\xaf pietus tod\xc4\x97l, kad dabartin\xc4\x97 pakrant\xc4\x97s linija yra kiek pie\xc4\x8diau nei buvo prie\xc5\xa1 2 \xc5\xa1imtme\xc4\x8dius.\n_START_SECTION_\nIstorija\n_START_PARAGRAPH_\nXV ir XVI am\xc5\xbeiuje miestas buvo Melakos sultonato sostin\xc4\x97. 1511 metais Malaka tapo Portugalijos kolonijin\xc4\x97s sistemos dalis. Per \xc5\xa1\xc4\xaf laikotarp\xc4\xaf mieste buvo pastatyta tvirtov\xc4\x97, kurios griuv\xc4\x97siai liko iki \xc5\xa1iol. 1641\xc2\xa0m. miestas tapo Olandijos u\xc5\xbej\xc5\xabrio teritorij\xc5\xb3 dalimi. Per daugiau nei 200 met\xc5\xb3 laikotarp\xc4\xaf, mieste buvo dar labiau sutvirtinti tvirtov\xc4\x97s m\xc5\xabrai, pastatyta ba\xc5\xbeny\xc4\x8dia, pagrindin\xc4\x97 miesto aik\xc5\xa1t\xc4\x97 bei rotu\xc5\xa1\xc4\x97. Nuo 1824 iki 1946 met\xc5\xb3 miestas priklaus\xc4\x97 Did\xc5\xbeiajai Britanijai. Per Antr\xc4\x85j\xc4\xaf pasaulin\xc4\xaf kar\xc4\x85 miestas priklaus\xc4\x97 Japonijai. Dabar Malaka yra Malaizijos dalis.\n_START_SECTION_\nKult\xc5\xabra\n_START_PARAGRAPH_\n2008 metais miestas buvo \xc4\xaftrauktas \xc4\xaf UNESCO paveldo s\xc4\x85ra\xc5\xa1\xc4\x85. Miestas pasi\xc5\xbeymi unikalia architekt\xc5\xabra, kuri sujungia kelias epochas bei kult\xc5\xabras. Mieste veikia du pagrindiniai muziejai. Malaka taip pat \xc5\xbeinoma d\xc4\x97l savo vietini\xc5\xb3 patiekal\xc5\xb3 kaip \xe2\x80\x9eBelacan\xe2\x80\x9c (kreve\xc4\x8di\xc5\xb3 pada\xc5\xbeas) ar kit\xc5\xb3 \xc5\xbeuvies patiekal\xc5\xb3.'